b'\n_START_ARTICLE_\nHrvoje Belamari\xc4\x87\n_START_PARAGRAPH_\nHrvoje Antonio Belamari\xc4\x87 (Zagreb, 26. sije\xc4\x8dnja 1974.) dugogodi\xc5\xa1nji je novinar Radija 101, inicijator i urednik emisije za osobe s invaliditetom Rezolucija 48/96. Od ro\xc4\x91enja boluje od cerebralne i dje\xc4\x8dje paralize._NEWLINE_Kroz svoj novinarski rad neprekidno se bavi podizanjem svijesti gra\xc4\x91ana u pristupanju problemima osoba s invaliditetom. Izvje\xc5\xa1tavao je sa razli\xc4\x8ditih doga\xc4\x91aja iz zemlje i inozemstva, a neko vrijeme je proveo i na BBC-u na \xc5\xa1kolovanju i edukaciji._NEWLINE_Dobitnik je nagrade Foruma 21 za radijsko novinarstvo 2003. godine._NEWLINE_Hrvoje je \xc4\x8dlan Uprave atletskog kluba za osobe s invaliditetom Agram, a od 2007. vodi i Udrugu za promicanje obrazovanja DELFIN kroz koju aktivno nastoji pomo\xc4\x87i mladim osobama i osobama s invaliditetom.'